Seg tama n tilin nessaweḍ nekkes-d ismawen i d-yeddan deg wungal, imi isem d asali amenzu yeɛnan awadem. D isem i yessemgaraden amdan ɣef wemdan nniḍen imi yal yiwen s yisem-is. Amaru yessemres azal 49 n yiwudam deg lebni n wungal-is, yal yiwen s yisem-is, yal yiwen s wazal-is deg weḍris. Tuget n yismawen n yiwudam i yellan deg wungal Aǧeǧǧig n ugudu d ismawen yellan deg tutlayt Tamaziɣt. Amaru yessemres ismawen yellan seg zik deg tmetti taqbaylit am ( Lǧu, Akli, Mḥend, Sekkura), llan daɣen yismawen imaynuten am (Masswal, Uzya), akken daɣen yessemres ayen i d-yeqqimen deg umkan n yisem am (Asekran, Bu tenzart). Amaru mi yefka ismawen-agi n tmaziɣt iswi-ines d aduqes d usengez n wallaɣen akken ad d-arren tamuɣli ɣer yismawen n yemdanen n tmurt-nneɣ ilaq ad nsaqdec talɣa taqbaylit wa ad nettu talɣa n taɛrabt d tefransist. Ɣer tama n yiwudam yesɛan isem llan 68